**УТВЪРЖДАВАМ:**



**МЕРКИ ЗА ПОВИШАВАНЕ КАЧЕСТВОТО НА ОБРАЗОВАНИЕТО В**

**ОУ„ ХРИСТО БОТЕВ”**

**СЕЛО ВАРДУН ,ОБЩИНА ТЪРГОВИЩЕ**

**за учебната 2025/2026 г**

*Мерките са създадени на основание чл. 263, ал. 1, т. 7 от Закона за предучилищното и училищното образование и са приети на заседание на Педагогически съвет с протокол №1 / 97.09.2025 г и са утвърдени със заповед на директора*  *№ 18/ 30.09.2025 година*

**I Увод**

С тези мерки се цели да се подобряват непрекъснато условията и редът за разработване на ефективна вътрешна училищна система за осигуряване на качеството на образованието.

Мерките са съобразени с принципите и изискванията към институциите за усъвършенстване на процесите за управление на качеството. Също така важно място заемат показателите, условията и редът за измерване на постигнатото качество.

Качеството на образованието се осигурява чрез управление на процеса на развитие на институцията (училището), основано на анализиране, планиране, изпълнение на дейностите, оценяване и внасяне на подобрения.

Качеството на образованието в институциите се осигурява при спазване на следните принципи:

1. ефективно разпределяне, използване и управление на ресурсите;
2. автономия и самоуправление;
3. ангажираност, сътрудничество и социален диалог между всички участници в процеса на образованието и обучението;
4. удовлетвореност на участниците в процеса на обучението и на другите заинтересовани лица;
5. приемственост на политиките и постиженията, прилагане на добри педагогически практики;
6. непрекъснатост, прозрачност и демократичност в процеса за повишаване на качеството в институцията;
7. целенасоченост към постигане на високи резултати в процеса на обучение и образование;
8. разпределяне на отговорности за постигане на целите на институцията.

Управлението на качеството е непрекъснат процес на взаимодействие между факторите и условията, от които зависи качеството на образованието и обучението и резултатите от него. Този процес се осъществява на национално, регионално и институционално равнище.

Измерването на постигнатото качество е съвкупност от действия за определяне на резултатите на институцията по критерии за конкретен период на измерване и съпоставянето им с определените равнища на качеството по всеки критерий.

Измерването на постигнатото качество в институциите се осъществява ежегодно чрез самооценяване.

**II. Вътрешна система за осигуряване на качеството на образованието и обучението**

Вътрешната система за осигуряване на качеството е съвкупност от взаимносвързани действия и мерки за постигане, поддържане и развиване на качеството на провежданото образование и/или обучение в институцията и резултатите от него в съответствие с държавните образователни стандарти за придобиване на квалификация по професии и на действащото законодателство.

Вътрешната система за осигуряване на качеството включва:

1. политиката и целите по осигуряване на качеството;
2. органите за управление на качеството и правомощията им;
3. правилата за нейното прилагане;
4. годишен план-график за провеждане на дейностите по самооценяване;
5. условията и реда за измерване на постигнатото качество чрез самооценяване.

Политиката и целите по осигуряване на качеството се разработват от директора в съответствие със стратегията за развитие на училището.

**Органи за управлението на качеството са:**

* Директора
* Педагогическия съвет;

1. **Директор**

* Организира , контролира и отговаря за цялостната дейност за функционирането на вътрешната система за осигуряване на качеството и разработва политиката и целите по осигуряване на качеството;
* Определя отговорника по качеството и състава на комисията по самооценяването;
* Утвърждава годишният план- график за провеждане на дейностите по самооценяването, процедурите по критериите и инструментариума за провеждане на дейностите по самооценяване, утвърждава коригиращи мерки и дейности за следващият период за измерване на качеството въз основа на годишния доклад за резултатите от проведеното самооценяване;
* Провежда мониторинг на дейностите, организира обучение на персонала за осигуряване на качеството и представя годишния доклад за резултатите от проведеното самооценяване на РУО.

Директорът на училището отговаря за функционирането на вътрешната система за осигуряване на качеството, като със заповеди:

1. Организира изпълнението на следните дейности:

* анализ на резултатите от изпълнението на целите на училището;
* анализ на силните и слабите страни, на възможностите и рисковете за развитието на училището;
* посочване на специфичните за институцията ключови фактори, които влияят на качеството на предоставяното образование;
* планиране и изпълнение на ежегодните дейности за постигане на целите от стратегията за развитие;

1. Определя комисията, която извършва самооценяването – нейния състав, задачите и сроковете за изпълнение (чл. 22, ал.1 и 2 от ЗПУО) ;
2. Определя начина на участие на лицата, включени в процеса на самооценяване: ученици, учители, директор и родители;
3. утвърждава определените на подготвителния етап дейности, процедури, критерии, показатели и инструментите за самооценяване;
4. утвърждава преди края на учебната година доклада от самооценяването, който съдържа:

* информация за вътрешната и външната среда, в която функционира училището през периода на самооценяването;
* данни за използваните инструменти при самооценяването;
* данни за резултатите от самооценяването, сравнени с резултатите от предходното самооценяване;
* анализ на резултатите от самооценяването;
* предложения за мерки за внасяне на подобрения в работата на училището с цел повишаване на качеството на предоставяното образование, както и за срокове за тяхното изпълнение.

Докладът от самооценяването е част от ежегодния отчет за изпълнението на плана за действие към стратегията за развитието на училището.

Правилата за прилагането на вътрешната система за осигуряване на качеството се разработват от комисията и се приемат от органа като част от правилника за дейността на обучаващата институция. Те включват:

1. правомощията на участниците във вътрешната система за осигуряване на качеството;
2. реда за организиране и провеждане на самооценяването;
3. реда и начина за съхранение на доказателствените материали за проведеното самооценяване;

Годишният план-график съдържа дейностите по самооценяването, групирани по критериите за качество, като задължително се посочват видът на инструментариума към тях и сроковете и отговорните лица за изпълнението им.

План-графикът се утвърждава от директора на училището в началото на всяка учебна година.

При необходимост се предлагат на директора коригиращи мерки за изпълнение на годишния план-график. След утвърждаване на мерките се организира и координира изпълнението им.

1. **Педагогически съвет приема:**

* Мерките за повишаване качеството на образованието;
* правилата за прилагане на вътрешната система;
* годишния план график за провеждане на дейностите по самооценяване ;
* годишния доклад за резултатите от проведеното самооценяване.

**III. Условия и ред за измерване на постигнатото качество**

Измерването на постигнатото качество на образованието и обучението се осъществява от училището чрез прилагането на процедури по критерии и съответния инструментариум към тях за провеждане на дейностите по самооценяването.

Самооценяването е процес на изготвяне на вътрешна оценка на качеството на предоставяното образование.

Периодът за самооценяване за училищата е една учебна година.

Самооценяването се извършва от една комисия.

Самооценяването се извършва по предварително определени критерии и показатели към тях.

Критерии и области на оценяване:

1. управление на институцията – ефективно разпределяне, използване и управление на ресурсите за повишаване на качеството на образование;
2. образователен процес – обучение, възпитание и социализация;
3. взаимодействие на всички заинтересовани страни.

Показателите към всеки критерий са количествени и/или качествени и определят равнището на качеството по съответния критерий.

Критериите се оценяват с точки, като максималният общ брой точки по всички критерии е 100.

Максималният брой точки за всеки критерий се разпределя по показатели в четири равнища на оценяване.

Постигнатото качество се определя чрез крайна оценка, която се формира от сбора от получените точки по всички критерии.

Крайната оценка на постигнатото качество може да e със следните количествени и качествени равнища:

1. отлично – при крайна оценка от 91 до 100 точки;
2. добро – при крайна оценка от 66 до 90 точки;
3. задоволително – при крайна оценка от 46 до 65 точки;
4. незадоволително – при крайна оценка до 45 точки включително.

Самооценяването се провежда по процедури, утвърдени от директора.

По всеки критерий се разработва процедура, която съдържа предмет и цел; инструментариум; описание на технологията на провеждане; вида на доказателствения материал (справка, контролна карта, протоколи, въпросници, анкети и други); начините на обработване на доказателствения материал; режима на съхранение и защита на информацията; отговорностите на лицата.

За проведеното самооценяване комисията по качеството изготвя годишен доклад, който включва: цел на самооценяването; информация за външната и вътрешната среда, в която функционира училището през периода на самооценяването; резултати от самооценяването; сравняване на оценките по критериите с предходния период на самооценяване; анализ на получените резултати; постижения и добри педагогически практики; резултати от оценяването, нуждаещи се от подобрение, и предложение за коригиращи мерки и дейности.

Докладът от самооценяването се утвърждава от директора преди края на учебната година.

**IV. ИЗИСКВАНИЯ ЗА УПРАВЛЕНИЕ НА КАЧЕСТВОТО**

Усъвършенстването на процесите за управление на качеството се постига при спазване на следните изисквания:

1. Да подобрява работната среда чрез:

а) прилагане на механизми за адаптиране на обучаваните към училищната среда;

б) осигуряване на достъпна архитектурна среда;

в) модернизиране на материално-техническата база.

2. Да осигурява развитие на персонала чрез:

а) подобряване на възможностите за допълнителна квалификация на учителите;

б) създаване и поддържане на открита и ясна комуникация в училището;

в) повишаване на ефективността на административното обслужване.

3. Да подобрява резултатите от обучението чрез:

а) повишаване на мотивацията на учениците за активна работа насочена към подобряване на образователните резултати;

б) намаляване на броя на раноотпадналите от обучението чрез създаване на механизъм за ранно предупреждение за различни рискове.

**V.Критерии по области на оценяване**

**и мерки за повишаване на качеството**

| **№**  **по ред** | **Наименование на критериите по области на оценяване** | **Мерки** |
| --- | --- | --- |
| **1.** | **Област: Достъп до образование и обучение** |  |
| 1.1. | Публичност  и популяризиране  на предлаганото  образование и  съдържанието му | Да се използват многообразни начини и средства за публичност и популяризиране на предлаганото образование и съдържанието му – брошури, рекламни материали и др.; да се поддържа динамичен училищен сайт за учебната година с архивиране на предходните |
| 1.2. | Осигурена достъпна архитектурна среда | Да се поддържа и обновява архитектурната среда. |
| 1.3. | Наличие на модерна материално-техническа база за обучение (кабинети, учебни лаборатории и др.) в съответствие с изискванията на ДОС | Да се обособят кабинети и учебни лаборатории и по всички изучавани предмети, оборудвани с работеща техника; |
| 1.4. | Равнище на  административно  обслужване | Административното обслужване да продължава да позволява бърз и надежден достъп до информация, да предлага полезни и лесни за използване инструменти; да се използват и различни форми на ИКТ; служителите да са компетентни, вежливи, коректни, любезни и приветливи. |
| 1.5. | Осигуряване на възможност за образование и обучение в различни форми на обучение | Училището да осигурява възможност за образование и обучение в поне две форми на обучение. |
| 1.6. | Относителен дял на учениците от уязвими групи спрямо общия брой обучавани – % | Да се следи относителен брой на учениците от уязвими групи спрямо общия брой обучавани |
| 2. | Област: |  |
| 2.1. | Функционираща вътрешна система за повишаване на качеството на образованието и обучението в училището | Вътрешната система за осигуряване на качеството да функционира ефективно – да се отчитат резултати, на основание на които се правят анализи и изводи и се формулират предложения до ръководството на училището за повишаване на качеството. |
| 2.2. | Създаден механизъм за ранно предупреждение за различни рискове | Да се създаде механизъм за ранно предупреждение за различни рискове,който да функционира ефективно. |
| 2.3. | Създаден механизъм за вътрешен мониторинг и контрол на качеството | Да се създаде механизъм за мониторинг и контрол, чиито дейности обхващат над 80% от показателите за измерване на постигнатото качество. |
| 2.4. | Проведено измерване на постигнатото качество чрез самооценяване | Да се провежда самооценяване,да се изготвя доклад и да се формулират коригиращи мерки |
| 2.5. | Относителен дял на информираните и консултираните за кариерно развитие от общия брой обучавани – % | Над 60%. от учениците да бъдат информирани и консултирани за кариерно развитие |
| 2.6 | Осигурени условия за интерактивно обучение и учене | Да се осигурят условия за ползване на мултимедия във всички кабинети. Да се прилагат интерактивни методи, като: ситуационни (симулация, ролеви игри, казуси и др.); опитни (проекти, експерименти); дискусионни ( беседи, дискусии). Да се докладват и обсъждат на заседание на Педагогическия съвет, на методическо обединение. |
| 2.7 | Относителен дял на учителите, участвали в различни форми на допълнително и продължаващо обучение, от общия брой учители – % | По възможност учителите да участват в допълнително и продължаващо обучение. |
| 2.8. | Относителен дял на учителите, участвали в допълнително обучение чрез мобилност в друга страна и/или на работно място в реална работна среда, от общия брой учители – % | По възможност учителите да участват в допълнително обучение чрез мобилност в друга страна и/или на работно място в реална работна среда. |
| 2.9. | Относителен дял  на отпадналите от училище към постъпилите в началото на  обучението – % | Да се снижи до минимум относителен дял на отпадналите от училище към постъпилите в началото на обучението |
| 2.10 | Организация и планиране на урока | Учителите да продължават да проявяват гъвкавост и творчество и разбират необходимостта от промени в плановете си, за да отговорят на образователните потребности на групи или отделни ученици (изоставащи,напреднали).. |
| 2.11 | Използване на разнообразни форми за проверка на знанията, умениятаи компетентностите на учениците | Учителите да използват разнообразни форми за проверка на знанията, уменията и компетентностите на учениците. |
| 2.12 | Точно и ясно формулиране на критериите за оценяване на знанията, уменията и компетентностите, информираността на учениците за тях | Учителите да имат точно и ясно формулирани критерии за оценяване на знанията, уменията и компетентностите на учениците и те са запознати с тях. |
| 2.13 | Ритмичност на оценяването | Учителите да оценяват ритмично постиженията на учениците в съответствие с Наредбата за оценяване, проверяват прецизно писмените работи, отстраняват грешките, оценяват ги и поставят аргументирана рецензия. Съхраняват входно и изходно ниво до края на учебната година. |
| 2. 14 | Относителен дял на учениците, участвали в състезания, олимпиади, конкурси и др. от общия брой ученици – % | Да се увеличи броят на учениците , участващи в състезания и конкурси. |
| 2. 15. | Реализирани училищни, национални и международни програми и проекти | Училището да участва в програми и проекти (училищни, национални, европейски, други„ |
| 2. 16 | Дейност на училищното настоятелство | Да се сформира училищно настоятелство, което подпомага училището. Включва се в дейности за борба с тютюнопушенето, наркоманията, агресията и др., подпомага социално слаби ученици. |
| 2.17 | Педагогическо взаимодействие „училище – семейство“ | Цялата информация по изучаваните в училището предмети и специалности да се свежда до знанието на родителите. Те да се информират за планираните извънкласни дейности , проявяват интерес , участват в организирането и провеждането им. |
| 2.18 | Педагогическо взаимодействие с всички заинтересовани страни на местно и регионално равнище | Училището да продължава активно да участва в процеса на взаимодействие с всички заинтересовани страни на местно и регионално равнище за повишаване на качеството на образованието, за модернизиране на материално-техническата база на училището и др. |

VI. **МЕТОДИЧЕСКО ПОДПОМАГАНЕ И МОНИТОРИНГ ЗА ПОВИШАВАНЕ НА КАЧЕСТВОТО НА ОБРАЗОВАНИЕТО**

(1) За осигуряване на качеството в училището се осъществяват методическо подпомагане и мониторинг.

(2) Методическото подпомагане за разработване и функциониране на вътрешна система за осигуряване на качеството включва: консултиране, информиране, инструктиране и представяне на добри педагогически практики.

(3) Мониторингът е вътрешен и външен, като резултатите от него включват констатации, изводи и препоръки за вземане на информирани решения за усъвършенстване на процеса за осигуряване на качеството в образователната институция.

1. Вътрешният мониторинг се осъществява от директора.
2. Методическото подпомагане и външният мониторинг се осъществяват за училищата – от Министерството на образованието и науката и от регионалните управления по образованието

**VII. ФИНАНСИРАНЕ**

Дейностите за изграждане и функциониране на вътрешна система за осигуряване на качеството на образованието и обучението се финансират със средства от субсидия по формула и от собствени приходи.

Могат да се ползват и други източници на финансиране – спонсорство, национални и международни програми